السلام عليكم ورحمة الله وبركاته. اهلا بحضراتكم في المقطع رقم متين تسعة من مقاطع حظر التجول. والمقطع رقم تمانية من مقاطع تدبر سورة الانبياء ارجو من حضراتكم تيجوا المصاحف صورة في اول سبعة واربعين اية استعرضت
شبهات الكفار اللي بيثيروها تبرير كفرهم وتبرير آآ رفضهم للوحي مش بيسمعوا الوحي الا وهم لاهية قلوبهم وهم يلعبون زي الاية اتنين اه وبيتهمه النبي صلى الله عليه وسلم بانه ساحر تارة وانه مفتري يعني بيكذب تارة وانه شاعر بيألف القرآن تارة وقالوا
مش هيتبعوه لانه مش ملاك ده هم عايزين ربنا ينزل لهم ملاك. حاجة بصراحة يعني تسد النفس وتجيب اكتئاب لما حد يكون نازل برسالة جميلة زي كده رسالة نافعة رسالة فيها هدى ونور ويواجه بهذا انها حاجة تسد النفس
فربنا ابتداء من الاية دي بقى تمانية واربعين بدأ يحكي للنبي صلى الله عليه وسلم جوانب من حياة وآآ ستاشر نجم عشان كده سميت سورة الانبياء فيها ذكر لستاشر نبي
في سورة هود ربنا قال للنبي صلى الله عليه وسلم وكلا نقص عليك لأ وكلا نقص عليك من انباء وسليمان يثبت به فؤادك يبقى قصص الانبياء السابقين بتثبت فؤاد النبي صلى الله عليه وسلم. بتدعم قلبه. ليه
تخيل انك انت في مهمة واثناء ما المهمة ديت بتبدأ تشتد وبتصعب وبتواجه صعوبات بيحكي لك مديرك قصص ستاشر واحد سبقوك في نفس المنصب ده. وكل واحد فيهم مر بمشاكل وصعوبات
زي بتاعتك وناجح في النهاية وربنا يوفقه يبقى ده هيثبتك اولا هتستفيد من تجارب الاخرين سانيا هتشعر انه طالما فيه ناس كتير مروا باللي انا مريت به يبقى انا كمان لازم اتحمل وامر باللي هم مروا فيه انا مش اقل منهم
ففيها نوع من انواع التحفيز فربنا بدأ اول حكاية بمين موسى وهارون اللي مش بس عانوا من الكفار لا. موسى وهارون المختلف عندهم انهم عانوا اكتر من الكفار عانوا من المؤمنين
عانوا من اللي امنوا بهم بني اسرائيل ما هم المؤمنين بتوع الوقت ده هم الامة المسلمة اصلا في الوقت ده فربنا بدأ بقصة بجانب يعني من قصة موسى وهارون. اقرا معي بقى الاية التمانية واربعين نبدأ النهاردة
اعوذ بالله السميع العليم من الشيطان الرجيم ولقد اتينا موسى وهارون الفرقان وضياء وذكرا للمتقين ربنا اعطى اتى موسى وهارون الفرقان الفرقان هو ما يفرق بين الحق والباطل وله عدة تفسيرات
منها ان هو اسم مشترك. اشتركت فيه التوراة سميت فرقان. والزابور سمي فرقان. والقرآن سمي فرقان واطلق على كل هذه الكتب كلمة الفرقان لانها تفرق بين الحق والباطل يوم بدر يوم غزوة بدر سمي يوم الفرقان
لان الله سبحانه وتعالى فرق فيه بين الحق بين الحق والباطل. في سورة الانفال ربنا بيقول وما انزلنا على عبدنا يوم ووقاني يوم التقى الجمعان لكن هناك رأي للامام الرازي
وهو ان الفرقان هو المعجزة. اه يعني برضه من ضمن التفسيرات الامام الرازي ان الفرقان هو المعجزة معناه المعجزة لذلك في البقرة ربنا قال واذ اتينا موسى الكتاب والفرقان. لعلكم تهتدون. كتاب موسى اللي هو التوراة
والفرقان هو معجزاته ومعجزات سيدنا موسى مش التسع ايات فقط. لا التسع ايات دول التسع ايات المعجزات الخاصة بفرعون. لكن سيدنا موسى كان له معجزات اكتر يعني المن والسلوى ما هي اية من ايات موسى. لكنها مش معدودة في التسع ايات لانها ما تخصش فرعون
آآ نتق الجبل يعني لما الجبل اتنطق يعني اتخلع وطلع فوق راس بني اسرائيل لما لما في في سيناء ده ايضا معجزة من المعجزات. طيب. نرجع للاية تمانية واربعين بقى. ارجع لي للاية تمانية واربعين في سورة الانبياء. ولقد
فاتينا موسى وهارون وضياء وذكرا للمتقين مجموع ما اوتي موسى وهارون من كتب ومنها التوراة وصحف اه صحف ابراهيم وموسى. يبقى ازا سيدنا موسى اوتي صحف غير التوراة ومعجزات العصا واليد اللي بتطلع كل ده ربنا سماه الفرقان
وقال لنا ان هو ضياء وذكرا للمتقين ليضيء الطريق ويزيح الظلمات. وليصبح ذكرا للمتقين يذكرون الله به ويرفع الله به ذكره. يعني هو ده ذكر للمتقين. طريقة يذكر الله بها. وايضا ربنا يرفع ذكرهم بها. طيب. ايه بقى
المتقين دول. العربية بيقول وضياء وذكرا للمتقين الذين يخشون ربهم بالغيب. كمل بقى تسعة واربعين. اقرا معي تسعة واربعين ايه صفات المتقين. الذين يخشون ربهم بالغيب وهم من الساعة مشفقون. اول صفة من صفات المتقين هي
الايمان بالغيب في اول سورة البقرة الف لام ميم ذلك الكتاب لا ريب فيه هدى للمتقين. الذين يؤمنون بالغيب اول صفة. وبعدها ويقيمون الصلاة. وبعدها ومما رزقناهم ينفقون الغيب هو اشياء تغيب عن الحواس
يعني الله غيب لا نرى الله لا نسمع الله لا نلمس الا ازا بالحواس الخمسة لا نستطيع. لكن بالعقل نستطيع ان نعقله. نستطيع ان نعقل وجود الخالق القدير الحكيم كل ده بنعقله. فالغيب هو ما يغيب عن الحواس
لكن لا يغيب عن العقل ايه اهمية الايمان بالغيب يا جماعة ان انا اعرف ان عندي عندي حدود للنزر بعد كده ما بشوفش حدود للسمع بعد كده ما بسمعش وحدود للفهم بعد كده ممكن ما افهمش
دي امر مهم جدا. تجعل الانسان دايما يعطي المرجعية للوحي ان اذا الوحي قال لي شيء وانا متأكد ان هذا وحي. ان هذا من عند الله. اعرف ان المصدر مصدر الهي. وهذا الشيء فوق مستوى عقلي هل ساصدق عقلي ام
يصدق الوحي. ده اساس في مسألة الايمان بالغيب. عشان كده اللي بيؤمن بالغيب هو من المتقين. نرجع للاية تسعة واربعين سورة الانبياء. الذين يخشون ربهم بالغيب وهم من الساعة مشفقون
صفة المتقين انهم يخشون ربهم بالغيب. يعني رغم انهم لا يرون الله هم يخشونه. يخشون ربهم وهم مش شايفينه. بالغيب يعدمون انه موجود. ومش بس عارفين موجود وكمان يخشون الله. يشعرون برهبة من الله
وهم من الساعة مشفقون. يعني حتى الساعة القيامة الجنة النار الحساب كل دي اشياء غيبية سمعنا عنها فقط ما نعرفش عنها اكثر مما ورد في الوحي. ما فيش حد حتى
حتى حد راح ورجع قال لنا حصل ايه لكننا نؤمن بذلك للايماننا بالغيب اقرا بقى معي خمسين الاية خمسين. وهذا ذكر مبارك انزلناه افانتم له منكرون وهذا يعني هذا القرآن ذكر هو كمان مبارك هو كمان انزلناه افانتم له
منكرون هنا بقى عندنا كويز يلا عندنا مسابقة الشاطر يقول لي الاية دي بتخاطب مين تلاتين سانية اكتبوا لي الاجابة في التعليقات وهذا ذكر مبارك افانتم له منكرون يبقى الكلام موجه لمين
فكروا يا جماعة انا باصص اهو انا افتح اشوف اليوتيوب قعدوا يقولوا ايه يا جماعة بتوع اليوتيوب ها قريش لأ جيش قريش الله يفتح عليك فيه حد اسمه رضاك بالله قال بني اسرائيل بني اسرائيل وقال اليهود مزبوط
مزبوط الخطاب لبني اسرائيل يا جماعة. ليه بقى؟ ايه اللي خلاني اقول لكم كده ربنا في الاية تمانية واربعين بيقول ولقد اتينا موسى وهارون الفرقان وضياء وذكرا للمتقين. يعني كنتم متقين. لما امنتم بموسى وهارون. هات خمسين بقى وهذا القرآن ذكر مبارك برضه هو
انزلناه زي ما انزلنا التوراة والفرقان والفرقان بتاعة موسى وهارون افانتم له منكرون؟ اشمعنى القرآن اللي هتنكروه ليه هتخلعوا عن نفسكم صفة المتقين وراها على طول النبي اللي بعده راح ربنا مختار لهم ابراهيم
ليش معنى ابراهيم؟ اقرا معي الاية واحد وخمسين ولقد اتينا ابراهيم رشده من قبل وكنا به عالمين بعد ما ذكر موسى وهارون لان ده خطاب دلوقتي لبني اسرائيل خاصة طبعا بيخاطب به البشرية كلها. لكن خاصة لبني اسرائيل
ولفت النظر لوجه التشابه. ربنا لفت النظر وجه التشابه بين القرآن والتوراة. من ناحية ان كل منهم ذكر مبارك انتقل لنبي اخر وهو ابو الانبياء. نبي مشترك بين العرب واليهود
بل هو ابو العرب وابو اليهود العرب هنا بنو اسماعيل واليهود بنو اسرائيل اقرا واحد وخمسين ولقد اتينا ابراهيم رشده من قبل وكنا به عالمين من قبل يعني من قبل موسى وهارون. فربنا راح عامل فلاش باك يعني الاول جاب لهم موسى وهارون
وبعد كده راح عامل فلاش باك وقال لك من قبل وراح راجع لابو الانبياء ابراهيم ولقد اتينا ابراهيم رشدا. يعني ايه رشده فيها رأي ان معناها النبوة وفيها رأي ان الرشد بمعنى النضج هي بترد على فكرة بعدة معاني في القرآن
معنى النضج ومعرفة القرارات الصحيحة في الدنيا. وهناك رأي تالت بقى في الاية ديت ده اللي انا بختاره الحقيقة هو ان الرشد هنا هو النبوة وما تشمله من معرفة الدين والنضج وما يشمله من معرفة الدنيا. فسيدنا ابراهيم
ربنا جعله ناضج ياخد القرارات الصحيحة في الدنيا وفي نفس الوقت اعطاه النبوة بما فيها من الرشد فيما يخص الدين والتعامل مع الغيبيات لانه ليه معناها لا يليق بنبي انه يبقى درويش
الدرويش مش هيبقى ناضج فيما يخص الدنيا. الدرويش ده واحد درويش. عايش مع الذكر والصلاة والعبادات وتارك الدنيا تماما. لا شغل ولا مشغلة وقاعد حاطط السبحة الكبيرة في رقبته وقاعد ايه بيذكر وبيقرا قرآن طول النهار في المسجد
ما بيعملش حاجة غير كده. ده اسمها دروشة. الدروشة دي مش في الدين. عشان تبقوا عارفين احنا في الدين ده لازم نكون عندنا رشد في امور الدنيا وفي العمل وفي الانتاج وفي الصناعة وفي الطب وفي الهندسة وفي الفلاحة وفي كل شيء
وفي نفس الوقت يكون عندنا رشد في الدين وفي التعامل مع الناس وفي المعاملات وفي العقائد وفي كل هزا كل الانبياء كانت لهم حياة مع الله فيها عبادة وفيها خشوع وفيها قنوت. وكانت لهم ايضا حياة مع الناس يختلطون فيها مع الناس. يدعون الناس
تزوجون من الناس يتعاملون بالدرهم والدينار ويقودون الفئة المؤمنة فالرشد هنا بيشمل ايضا مهارات القيم زيادة كلهم كانوا قادة اقرا بقى واحد وخمسين واتنين وخمسين معي واحد وخمسين واتنين وخمسين معايا. ولقد اتينا ابراهيم رشده من قبل وكنا به عالمين
اذ قال لابيه وقومه ما هذه التماثيل التي انتم لها عاكفون فاكرين اهذا الذي لما قالوها على سيدنا محمد؟ فيها تهكم فيها سخرية منه. هو سيدنا ابراهيم سخر من التماثيل. اذ قال لابيه وقومه
ما هذه التماثيل التي انتم لها عاكفون قصة سيدنا ابراهيم كانت بعلم الله ربنا بيقول وكنا به عالمين. لما قال لابوه قومه كزا. لما حطم الاصنام كان بعلم الله. ما حدش يقول بقى هذه هذا عنف
ما كانش لازم ده عفير الحرية الدينية ده كان ده كان بعلم الله لما قال لهم بل فعله كبيرهم هذا كان بعلم الله. فما حدش يتهم سيدنا ابراهيم بالكذب ابدا
او بالعنف في التعامل. لان هذا كله كان بامر من الله. زي سيدنا يوسف لما وضع السقاية في رحل اخيه بنيامين ده كان كله بعلم الله وبامر من الله كذلك كدنا ليوسف. فربنا هو اللي بيكيد هنا هو وبيأمر الانبياء يعملوا على طول. ما حدش يجي يقول الانبياء عملوا وغلطوا وكسبوا وبتاع. لأ ده غير حقيقي
اقرا بقى اتنين وخمسين معي اذ قال لابيه وقومه ما هذه التماثيل التي انتم لها عاكفون؟ قالوا وجدنا اباءنا لها عابدين قال لهم ايه التماسيل اللي انتم بتعبدوها دي ؟ وبتركعوا لها وبتسجدوا لها
لا قال لهم التي انتم لها عاكفون مش التي انتم عليها عاكفون العكوف يعني المواظبة المواظبة على الصلاة. عكف على العبادة. عكف على الصلاة. لكن سيدنا ابراهيم قال لهم التي انتم لها عاكفون. مش
عليها عاجزون فالمسألة ما كانتش عبادة بس هم كانوا بيعبدوها ؟ طبعا. اسكتوا لها. طبعا بس ده كان جزء من البيزنس كانت هم كانوا متفرغين لهذه التماثيل. وابوه كان صانع اصنام. طب متفرغ بقى
متفرغين للدعوة لعبادة الاصنام ده هيروق التجارة. وصناعة الاصنام وتجارة الاصنام كان هناك عكوف على البيزنس كله فقال التي انتم لها لصالحها عاكفون. ده دعاة لهذا الدين دين الاصنام ردوا قالوا له ايه
قالوا وجدنا اباءنا لها عابدين نفس الحجة الخايبة بتاعة كل شخص لا يريد تغيير احواله من الغلط للصح احنا متمسكين بتراث الاجداد اللي تعرفه احسن من اللي ما تعرفوش قالوا وجدنا اباءنا لها عابدين. بنحترم تاريخنا وعاداتنا وتقاليدنا
راح سيدنا ابراهيم مديها لهم في وشهم اقرا اربعة وخمسين. قال لقد كنتم انتم واباؤكم في ضلال مبين. يلا اهو انتم واباءكم ابائكم اللي انتم فرحانين بهم دول اصلا كانوا زيكم بالزبط في ضلال مبين. انتم اتبعتوهم وهم اتبعوا ابائهم ودول اتبعوا ابائهم كلهم. كلكم في حالة يعني ايه ضلال مبين؟ يعني حالة من التوهان
وفقدان البوسطة مش عارفين ضلال مش عارف الاتجاه الصحيح. مش عارف الطريق الصح من الطريق الغلط هذا المبرر كثير جدا من الناس بيتخذوه ذريعة للشرك ولارتكاب المعاصي. في سورة الزخرف ربنا بيقول بل قالوا ان
وجدنا اباءنا على امة على امة يعني على طريقة ده نهجهم ده على نهج وانا على اثارهم مهتدون. احنا بنهتدي باثار اجدادنا وتراثهم العريق يا سلام على العراقة بتاعتهم اقرا بقى احنا لسه رايحين لسه احنا في سورة الزخرف. وكذلك
ما ارسلنا من قبلك في قرية من نذير ربنا بيقول عليه الصلاة والسلام الا قال مترفوها انا وجدنا اباءنا على امة وانا على اثارهم مقتدون. يعني قالوها مرتين. مرة وانا على اثار
مهتدون احنا بنهتدي باثار اجدادنا. بتهتدي بناس اصلا ضالة والمرة التانية وانا على اثارهم مقتدون كل قوم برروا كفرهم بهذا المبرر الخيبان. شف بقى الموضوعية بتاعة القرآن ازاي القرآن وبيتكلم بمنتهى الموضوعية
قال او لو جئتكم باهدى مما وجدتم عليه اباءكم طب ولو جبت لكم حاجة افضل ما فيش داعي نخبط فيهم طب ولو جبت لكم حاجة افضل. وحاجة اكثر هداية وحاجة اقرب للصحة من اللي ابائكم كانوا بيعبدوها او بيتبعوها. تعملوا ايه؟ لو
هم ناس موضوعيين يقولوا لو جبت حاجة احسن ناخدها لكن لا هم اصروا دون اي ابداء اسباب لان ما عندهمش اي مبرر منتهى العصبية ردوا قالوا ايه؟ قالوا انا بما ارسلتم به كافرون
فانتقمنا منهم فانظر كيف كان عاقبة المكذبين. ربنا لا يقبل هذا المبرر ما فيش حد هينفع ييجي يوم القيامة ويتقال له انت عملت الغلط ده ليه ؟ يقول لك ابويا اللي علمني. لأ
جدي اللي علمني لا سلو بلدنا ما فيش الكلام ده في سورة البقرة ربنا قال واذا قيل لهم اتبعوا ما انزل الله قالوا بل نتبع ما الفينا عليه اباءنا اولو كان اباؤهم لا يعقلون شيئا ولا يهتدون. طب يعني لو لو ناس مولودين من اباء مجانين
هتدبحوا المجانين! على مجرد ان هو ابوك! الله! ما المجنون ده ابوك له خلف المهم دلوقتي احنا شايفين ان الخطاب عامل ازاي ارجع لي كده للاية تاني للاية آآ اية كم
اربعة وخمسين الاية اربعة وخمسين الاية اتنين وخمسين وتلاتة وخمسين اذ قال لابيه وقومه ما هذه التماثيل التي انتم لها عاكفون؟ قالوا وجدنا ابائنا لها عابدين قال لقد كنتم انتم واباؤكم في ضلال مبين
انتم شايفين ده خطاب ثوري جدا خطاب يثور على التقاليد البالية على العادات الموروثة وده كان سبب انجذاب الشباب للدين اللي جه به سيدنا محمد. عليه الصلاة والسلام. خمسة وتسعين في المية من الصحابة كانوا شباب
ومعظمهم كانوا في سن اللي احنا بنسميهم لما اسلمت اللي هو ما اعرفش بيسموها اليافعين. ما فيش داعي ما اقدرش اقول سن المراهقة لان الصحابة لا يوصفوا ابدا بالمراهقة. لكن
هم خير من طلعت عليه الشمس بعد الانبياء. لكن المهم هو ان هذا الخطاب الثوري ضد العادات والتقاليد البالية كان سبب في جذب الشباب لانهم بطبيعتهم بيحبوا التغيير. وفي رفض الكبار كبار السن لان بطبيعتهم بيكرهوا التغيير وبيخافوا من
فلما تجد دلوقتي ان الكبار مقبلون على الدين والشباب عازفون ورافضون للدين اعلم انك لا تقدم دين محمد ابن عبدالله عليه الصلاة والسلام بل احنا النهاردة اصبحنا بنقدم دين متصالح مع العادات البالية والتقاليد الموروثة عشان ما نزعلش حد فمن الطبيعي
الشباب يرفضوا لذلك الحل هنا هو اعادة تثوير الخطاب الديني مش تجديده بمعنى ان هو يعني الخطبة تبقى بالباور بوينت مش هو ده تجديد التجديد هو اعادة الامر لاصله ان يكون الخطاب ثوري ضد التقاليد البالية والعادات
خاطئة اقرا خمسة وخمسين قالوا لجئتنا بالحق ام انت من اللاعبين سألوه هو انت فعلا مبعوث فينا كنبي من الله فعلا يعني؟ ولا انت بتضحك علينا ولا ايه الموضوع؟ ام انت من اللاعبين؟ جاي تلعب بدماغنا
اوعى تكون عامل فينا مقلب ده يكون ده ضحكت عليكم! ده انا آآ ولا نبي ولا حاجة! لأ انت بتهزر ولا بتتكلم جد ستة وخمسين. قال بل ربكم رب السماوات والارض الذي فطرهن وانا على ذلكم من الشاهدين. لا ده انا نبي
وجاي شاهد على ربوبية الله فهو رب السماوات والارض اللي خلقهم كلهم واسمعوا بقى وتالله حلف لاكيدن اصنامكم بعد ان تولوا مدبرين هتشوفوا هعمل ايه في الاصنام بتاعتكم دي لما تمشوا. انتم هتمشوا وخلوا الاصنام بتاعتكم بقى يدافع عن نفسها
الاية دي بنرد بها على اللي يقول ان سيدنا ابراهيم كذب بعدين بكرة هنشوف لما قال بل فعله كبيرهم هذا لأ هو ما كانش بيكزب هو قال لهم الاول من الاول انه سيكيد هذه الاصنام فدي
ما كانتش كزبة هي كانت تهكم عليهم. يقول لهم لا ده التمسال الكبير اللي كسرهم ده كان تهكم وما كانتش كذبة ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل
اجسادنا. اللهم اجعل حبنا كله لك. وسعينا كله في مرضاتك. اللهم اجعل القرآن الكريم ربيع قلوبنا. ونور وصدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر
وفي ميزان حسناتي وحسناتكم اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا واحفظنا من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك. وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها
واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفة وامتها على الشهادة في سبيلك. انك نعم المولى ونعم النصير. والسلام عليكم ورحمة الله وبركاته
ونراكم غدا باذن الله ان كنا من اهل الدنيا